|  |
| --- |
| **ACORD - CADRU****PENTRU PRESTĂRI SERVICII DE CONTRAPARTE**  **așa cum sunt descrise în Procedura de tranzacționare a gazelor naturale pe Piaţa Spot și Piața produselor standardizate pe termen mediu și lung prin intermediul platformei de tranzacționare, administrată de SRL „BURSA ROMÂNĂ DE MĂRFURI ( ROMANIAN COMMODITIES EXCHANGE) EST****Încheiat între:****SRL „BURSA ROMÂNĂ DE MĂRFURI ( ROMANIAN COMMODITIES EXCHANGE) EST” cu sediul în mun. Chișinău, Republica Moldova, str Mihai Eminescu, nr.70, et. 1, birou 106A, având număr de identificare de stat și cod fiscal 1021600021092, contul bancar MD78AG000000022514305428 - cont current, MD17AG000000022516006839 -cont garanții și MD89AG000000022516143865 -cont servicii contraparte, deschise la B.C. “Moldova-Agroindbank” S.A., reprezentată prin Lupulescu Ion în calitate de Director Executiv,** denumită în continuare: **BRM,****și****................................,** având sediu social în ....................., Str. ................... nr............., , raion.............., Cod ..............., cont curent..............................,reprezentată legal de Dl./Dna ........................, denumită în continuare: **Participant la Piaţa spot și piața produselor standardizate pe termen mediu și lung prin intermediul platformei de tranzacționare, administrată de SRL „BURSA ROMÂNĂ DE MĂRFURI ( ROMANIAN COMMODITIES EXCHANGE) EST”** , denumit în continuare **Participant**, |

Denumite în continuare colectiv **Părțile**.

**Părțile au convenit încheierea prezentului Acord, în următoarele condiții:**

1. **Definiții**

În prezentul Acord, următorii termeni vor fi interpretați după cum urmează:

**Agentul Escrow** – banca comercială agreată de BRM, care va deschide la ordinul clientului său (Participantul la DAY-AHEAD/ Within-day) Contul escrow în favoarea BRM**.**

**Banca de cont central**–- Banca la care BRM are deschis Contul curent aferent BRM care urmează a fi creditat sau a fost creditat de participantul cumpărător cu sumele aferente tranzactiilor realizate de acesta pe piata SPOT **Day Ahead și Within Day** și din care BRM va realiza transferul către Participanul Vânzător, respectiv Banca Moldova Agroind Bank S.A (MAIB)

**Cont Curent aferent Pieței SPOT** – contul deschis la Banca de cont central, respectiv MAIB , care urmează a fi utilizat pentru realizarea decontarilor pe PIATA in relatie cu BRM denumit și cont servicii contraparte.

**Cont Curent de Garanții aferent Pieței SPOT -** contul BRM deschis la Banca de cont central în în care Participanții la Piață vor depune garanțiile financiare aferente tranzacțiilor ce urmează a fi realizate pe PIATA.

**Acord** – prezentul act juridic și anexele sale, care reprezintă acordul de voință neechivoc și obligatoriu al BRM și al Participantului la piața Spot DAY-AHEAD/ Within-day cu privire la serviciile care fac obiectul Acordului.

**Contul escrow** – contul de depozit colateral deschis de Participant la banca utilizată de BRM.

**Limita de tranzactionare**  – cuantumul în limita căruia Participantul poate tranzacționa în cadrul ședintelor de tranzacționare.

**Notă zilnică de decontare (NZD) -** raport emis de BRM pentru participant, conform prevederilor prezentului Acord

**Participant – participant la tranzactionare in sensul Procedurii la Piață care poate fi in situatia de Cumpărător**- cand participantul la Piața care achiziționează gaze naturale prin intermediul BRM, respectiv **Vănzător** – participantul la Piața care vinde gaze naturale prin intermediul BRM.

**Procedura Piata** - respectiv PROCEDURA DE TRANZACȚIONARE A GAZELOR NATURALE PE PIAŢA SPOT ȘI PIAȚA PRODUSELOR STANDARDIZATE PE TERMEN MEDIU ȘI LUNG PRIN INTERMEDIUL PLATFORMEI DE TRANZACȚIONARE, ADMINISTRATĂ DE SRL „BURSA ROMÂNĂ DE MĂRFURI ( ROMANIAN COMMODITIES EXCHANGE) EST.

**Punct virtual de tranzacționare (PVT)** – punct abstract, unic la nivelul Sistemului național de transport, între punctele de intrare în Sistemul național de transport și cele de ieșire din Sistemul național de transport, în care este permis transferul dreptului de proprietate asupra gazelor naturale de la un participant către alt participant de pe piața gazelor naturale.

**Sesiune/sedință de tranzacţionare** - program de derulare a procesului de tranzacţionare în care se pot introduce, modifica, anula sau suspenda oferte de vânzare şi /sau de cumpărare şi se pot încheia tranzacţii, dacă sunt îndeplinite condiţiile de corelare. Piața produselor pe termen scurt administrată de BRM funcționează de luni până vineri, între orele 10.00-15.00, cu excepția sărbătorilor legale din R. Moldova.

**Scrisoare de Garanție Bancară (SGB)** – instrumentul financiar prin care se constituie o garanție de plată în favoarea BRM de către Participant, conform prevederilor acestui Acord**.**

**Zi de livrare** – ziua calendaristică pentru care a fost încheiată o tranzacție.

**Zi de tranzacționare** – orice zi calendaristică în care este inițiată o sedință de tranzacționare, conform programului de tranzacționare stabilit prin Procedura de organizare și funcționare a pieţei produselor standardizate pe termen scurt (Ziua D).

**Zi lucrătoare** – zi calendaristică, cu excepția sâmbetei, duminicii și a oricărei zile declarată sărbătoare legală în R. Moldova.

**Zi nelucrătoare** – zi de sâmbătă, de duminică și oricare zi declarată sărbătoare legală în R. Moldova.

**Ziua D** – zi calendaristică.

1. **OBLIGAȚIILE PARTICIPANTULUI LA PIAȚĂ. MECANISME APLICABILE**

**II.1. Realizarea plăților aferente tranzacțiilor efectuate de Participant .**

Pentru fiecare tranzacție realizată pe Piața SPOT- Day Ahead și Within Day, se vor realiza următoarele :

1. Participantul va deschide si mentine un cont curent,.la Banca de Cont Central si va notifca in scris BRM privind datele acestuia si orice modificare ulterioara. ,
2. Contul curent deschis de Participant este cel care va fi utilizat pentru realizarea decontarii plătilor /încasarilor aferente tranzacțiilor realizate pe Piața.
3. La finalul unei Zile de tranzacționare, BRM emite NZD pentru toti Participantii care au incheiat tranzacții.
4. NZD conține cel putin următoarele informațîi: (i) Cantitatea tranzactionata in MWh iii) Prețul tranzactiei in lei ; (îi) Valoarea tranzactiei, resepctiv cantiatea \*pretul , in lei ; ( (iv) Contravaloarea TVA, aplicabila dupa caz conform reglementărilor aplicabile; (v) Valoare totala de incasat respectiv de plata, separat (vi)
5. In cazul in care NZD are sold debitor, constituie obligatie de plata a Participantului catre BRM, caz in care trebuie să achite contravaloarea acestuia către BRM.
6. In cazul in care NZD are sold creditor, constituie obligatie de plata a BRM catre Participant, caz in care BRM achita contravaloarea către Participant.
7. Soldul debitor trebuie achitat de catre Partipant in ziua emiterii NZD, in termen în maxim 60 minute de la primirea acestuia, urmand ca BRM sa achite soldul creditor pana la ora 12:00 a zilei lucratoare imediat urmatoare, pe masura inregistarii incasarilor.
8. Participantul va achita suma aferentă NZD către BRM în calitate de Contraparte în Contul Curent aferent Pieței și va transmite prin e-mail la adresa office@brmeastenergy.md pana la finalul zilei lucratoare.
9. BRM va confirma primirea sumelor aferente tranzacțiilor de cumpărare și va informa prin e-mail Participantul cu privire la încasarea acestora in cel mai scurt timp posibil.
10. În cazul în care Participantul nu va realiza plata în Contul Curent aferent Pieței în maxim 60 de minute de la primirea notei de plată, BRM va restrictiona accesul la tranzactionare si va executa Garanția depusă de către Participantul Cumpărător, în limita obligatiilor de plata restante datorate catre BRM.
11. În cazul implementării unui serviciu de Direct Debit, plățile cu sold debitor se vor realiza de către Participant în conformitate cu procedura de Direct Debit emisă de Banca de Cont Central.
12. BRM va transfera din Contul Curent aferent Pieței SPOT către Participantul a cărui Notă de decontare zilnică are un sold creditor suma aferentă soldului creditor și va solicita confirmarea încasării.

**II.2. GARANTAREA TRANZACȚIILOR REALIZATE DE PARTICIPANT .**

În scopul garantării plății tranzacțiilor, Participantul la Piața produselor pe termen scurt, in ordinea aceasta:

1. va depune în Contul Curent de Garanții aferent Pieței SPOT prin transfer bancar sumele de bani aferente garantării plăților tranzacțiilor ce urmează a fi realizate și/sau
2. va furniza o Scrisoare de Garanție Bancară (SGB) în favoarea BRM emisă de Banca de cont central sau de o altă bancă comercială autorizată în R. Moldova și acceptată de către BRM și/sau
3. va deschide un Cont escrow în favoarea BRM la Banca de cont central, care se va constitui ca Agent Escrow și/sau

Pentru evitarea oricărui dubiu, BRM va putea solicita, conform propriei discreții, oricare dintre garanțiile menționate.

* 1. Pragul valoric maxim în limita căruia Participantul-cumpărător are dreptul să tranzacționeze pe Piața produselor pe termen scurt este determinat după formula Limita = numerar + SGB + Contul escrow , întelegând că:
1. valoarea numerarului reprezentată de valoarea constituită a acestora la momentul Deschiderii zilei de tranzacționare D
2. valoarea SGB va fi reprezentată de disponibilul (suma neblocată) aferent - unei SGB în vigoare la momentul Deschiderii zilei de tranzacționare D.
3. valoarea Contului Escrow va fi reprezentată de soldul creditor al contului ESCROW la momentul Deschiderii zilei de tranzacționare D.
	1. Limita de tranzacționare va fi aplicabilă în fiecare Zi de tranzacționare pentru ordinele de cumpărare ale Participantului. BRM va avea dreptul să solicite garanții și să stabilească Limita de tranzacționare și pentru ordinele de vânzare ale Participantului.
	2. SGB se va constitui, pe cheltuiala exclusivă a Participantului, ca un angajament care se execută la prima și simpla cerere a BRM. SGB va avea o perioadă de valabilitate de minimum 15 zile în orice moment în care aceasta este luată în considerare în calculul Limitei. Participantul va furniza BRM dovada emiterii unei noi SGB, sau, după caz, a extinderii perioadei de valabilitate a SGB existente cu cel puțin 5 zile înainte de data expirării fiecărei perioade de valabilitate, sub sancțiunea neluării în considerare a SGB în calculul Limitei. SGB se va constitui în forma agreată de către BRM și va permite executarea de către BRM pentru acoperirea tuturor sumelor datorate conform prezentului Acord, incluzând sumele datorate ca preț al tranzacțiilor, comisionul datorat BRM pentru serviciile furnizate conform prezentului Acord și eventualele penalități.
	3. Contul Escrow se va constitui prin semnarea unui contract de escrow și depunerea în Contul escrow a unei sume de bani. Contractul escrow va permite Agentului Escrow să vireze BRM orice sume necesare pentru acoperirea tuturor debitelor Participantului conform prezentului Acord, incluzând sumele datorate ca preț al tranzacțiilor, comisionul datorat BRM pentru serviciile furnizate conform prezentului Acord și eventualele penalități. Agentul Escrow nu va avea nicio liberate de apreciere asupra temeiniciei cererii BRM, urmând a elibera sumele solicitate de către BRM la simpla cerere a acesteia.
	4. Garanția în numerar se va constitui prin depunerea de numerar în Contul de Garantii aferent Pieței .
	5. Participantul este de drept în întârziere pentru toate obligațiile de plată conform prezentului Acord. În cazul eșecului realizării plăților către BRM, executarea garanțiilor se va face după înștiințarea prealabilă a Participantului de către BRM și fără nicio altă formalitate, cu excepția celor prevăzute expres în prezentul Acord.
	6. Participantul poate solicita reducerea cuantumului SGB, al Contului Escrow, al numerarului, justificată prin volumul anterior al tranzacțiilor sale. Reducerea cuantumului SGB se va realiza numai cu acordul scris al BRM, care va fitransmis băncii emitente a acestor instrumente de garantare.
	7. Sumele restante la plată până în momentul confirmării achitării acestora sunt blocate din Limita în care Participantul - cumpărător poate cumpăra în cursul sedințelor de licitație desfășurate până la momentul confirmării plății tranzacțiilor anterioare.
	8. Sumele restante la plată până în momentul confirmării achitării acestora sunt blocate din Limita în care Participantul - vânzător poate vinde în cursul ședintelor de licitație desfășurate până la momentul confirmării.

 În cadrul sedinței de tranzacționare curente, Limita de calificare a Participantului este verificată în timp real de către platforma BRM, luând în calcul toate tranzacțiile curente în care Participantul cumpărător sau vânzător este angajat. Participantul este exclus de la tranzactionare în situația în care soldul Limitei este depașit de valoarea ~~tranzacțiilor inițiate~~ ordinelor plasate in piata.. Excluderea de la tranzacționare se efectuează numai pentru tranzacțiile în care Limita este depașită, Participantul având posibilitatea de a reduce valoarea tranzacției pentru a se încadra în Limită sau de a majora cuantumul Limitei, pentru a putea participa la noi ședinte.

**II.3. DECONTARE ȘI FACTURARE**

* 1. BRM, respectiv Partipantul emit factura fiscala pentru toate tranzactiile incheiate in o luna calendaristica pana pe data de 10 a lunii urmatoare. BRM va emite pe baza lunara factura fiscala cu contravaloarea tarifelor si comisioanelor aplicabile pe Piata, inclusiv contravaloarea comisionaleor bancare suportate de BRM pentru realizarea decontarilor pentru Participanti.
	2. Facturile emise BRM vor conține situația centralizată a tranzacțiilor de cumparare efectuate de Participant în cadrul unei luni de livare (cantitativ și valoric), tarife și comisioanele aplicabile, contravaloarea TVA conform prevederilor legislației fiscale aplicabile la data facturării, valoarea totală, precum și orice alte mențiuni obligatorii potrivit legii.
	3. Facturile emise de Participant vor conține situația centralizată a tranzacțiilor de vanzare efectuate de Participant în cadrul unei luni de livare (cantitativ și valoric), contravaloarea TVA conform prevederilor legislației fiscale aplicabile la data facturării, valoarea totală, precum și orice alte mențiuni obligatorii potrivit legii.

|  |
| --- |
| 1. **Drepturile și Obligațiile BRM**
 |
| * 1. BRM își asumă integral răspunderea de a se asigura că sumele aferente tranzacțiilor de vânzare vor fi creditate contului Participantului Vânzător.
	2. BRM se obligă să respecte întocmai și în orice moment reglementările legale în vigoare aplicabile.
	3. BRM se obligă să asigure confidențialitatea datelor personale și bancare ale Participanților și respectarea tuturor obligațiilor legale cu privire la datele cu caracter personal.
	4. BRM se obligă să asigure bunul mers al tranzacțiilor pe Piața. În acest sens, BRM va avea dreptul:
1. Să suspende sau să anuleze orice ordine de tranzacționare sau orice acțiuni realizate în calitate de contraparte pentru a remedia probleme tehnice sau la cererea autorităților de reglementare;
2. Să suspende sau să întrerupă accesul oricărui Participant la Piața produselor pe termen scurtîn cazul în care OTS notifica BRM privind nerespectarea obligatiilor de preluare sau predare a gazelor naturale.
3. Să suspende sau să întrerupă accesul oricărui Participant la Piața produselor pe termen scurtîn orice alte cazuri prevăzute expres de prezentul Acord, precum și în orice alte situații în care există dovezi că activitatea Participantului ar putea afecta în mod negativ reputația Pieței produselor pe termen scurtsau care ar putea afecta modul ordonat și corect de tranzacționare sau decontare (incluzând, dar fără a se limita la tentative realizate sau eșuate de manipulare a pieței);
	1. Toate măsurile de mai sus vor fi opozabile Participantului de la momentul adoptării lor. În cazul unei culpe a BRM în adoptarea măsurilor de mai sus, este exclusă răspunderea BRM pentru orice profit nerealizat de către Participant urmare a măsurii luate..
	2. Cu excepția culpei grave sau acțiunilor intenționate, BRM nu răspunde pentru eventualele prejudicii cauzate de:
4. Introducerea de către Participant a unor ordine/oferte continând erori sau inadvertențe;
5. Incorecta utilizare a sistemului de tranzacționare al BRM pus la dispoziția Participanților;
6. Disfunctionalități sau defecțiuni ale căilor de comunicații cu BRM sau ale sistemului de tranzacționare al BRM pus la dispoziția Participanților.
 |

|  |
| --- |
| 1. **FORȚA MAJORĂ**
	1. Participantul la Piața produselor pe termen scurtexonerează BRM de orice obligație legată de întârzieri sau neexecutări datorate unor circumsțante independente de voința acesteia.
	2. Niciuna dintre Părți nu răspunde de neexecutarea la termen și/sau de executarea în mod necorespunzător – total sau parțial – a oricărei obligații care îi revine în baza prezentului Acord, dacă neexecutarea sau executarea necorespunzătoare sau cu întarziere a obligației respective a fost cauzată de forța majoră, așa cum sunt definite în Codul Civil.
	3. Partea care invocă forța majoră este obligată să notifice celeilalte Părți, în termen de 5 zile calendaristice, producerea evenimentului de forță majoră și să ia toate măsurile posibile în vederea limitării consecințelor lui. În caz contrar, Partea va răspunde pentru prejudiciul cauzat, prin aceasta, celeilalte Părți. Notificarea privind cazul de forță majoră va fi însoțită de un document scris emis de o autoritate competentă care să certifice exactitatea faptelor și împrejurărilor notificate.
	4. Dacă în termen de 15 zile calendaristice de la producere, evenimentul respectiv nu încetează, Părțile au dreptul să notifice încetarea de plin drept și fără îndeplinirea nici unei formalități a prezentului Acord, fără ca vreuna dintre ele să pretindă daune-interese.
 |
| 1. **CONFIDENȚIALITATE**
	1. Atât pe perioada de derulare a prezentului Acord, cât și după încetarea acestuia, fiecare Parte va păstra confidențialitatea tuturor informațiilor sau datelor cunoscute, indiferent sub ce formă ar exista, atât a celor direct legate de prezentul Acord, cât și a celorlalte date referitoare la cealaltă Parte și clienții acesteia, indiferent pe ce cale le-a aflat, sub sancțiunea rezilierii prezentului Acord și/sau a suportării daunelor ce le-ar cauza celeilalte Părți ca urmare a nerespectării acestei clauze, cu mențiunea că BRM va putea dezvălui astfel de informații către grupul din care face parte precum și către angajații, reprezentanții, consultanții profesionali și auditorii săi, precum și afiliaților săi și angajaților, reprezentanților, consultanților profesionali ori auditorilor acestora, care devin obligați să păstreze confidențialitatea sub aceleași reguli ca și BRM.
	2. Clauza de confidențialitate obligă Partea care a ajuns în posesia unor astfel de informații să nu le divulge unei terțe părți, în nici un caz și sub nici o formă, cu excepția situațiilor prevăzute în normele imperative ale legii sau la solicitarea autorităților competente, în caz contrar având obligația de a suporta daune-interese care să acopere integral prejudiciul cauzat celeilalte Părți și dovedit de aceasta.
2. **DURATA SI INCETAREA ACORDULUI**
	1. Prezentul Acord se încheie pe termen nelimitat, acesta putând înceta fie cu acordul Părților, la data stabilită de către acestea, fie prin denunțare unilaterală a acestuia de către oricare dintre Părți, cu un preaviz de cel puțin 15 zile lucrătoare trimis înainte de data încetării.
	2. În cazul în care una din Părți încalcă obligația de confidențialitate din prezentul Acord, cealaltă Parte poate declara rezilierea unilaterală a Acordului, prin simpla notificare scrisă de reziliere transmisă Părții în culpă, fără punere în întârziere și fără nicio altă formalitate judiciară sau extrajudiciară, conform dispozițiilor Codului Civil.
	3. În cazul în care una dintre Părți nu își îndeplinește obligațiile contractuale și dacă nu există alte prevederi exprese în Acord care să reglementeze conduita Părților în respectiva situație, cealaltă Parte va notifica Partea în culpă cu privire la neexecutare, prin transmiterea unei scrisori recomandate cu confirmare de primire, în care va indica perioada pe care Partea în culpă o are la dispoziție pentru executarea obligației contractuale. Data la care Partea în culpă primește scrisoarea va fi considerată data punerii în întârziere a acesteia. Dacă Partea în culpă se află de drept în întârziere în conformitate cu prevederile legale sau ale prezentului Acord, sau dacă în termenul indicat în notificare Partea în culpă nu execută corespunzator obligația contractuală, Partea îndreptațită poate transmite o notificare scrisă prin care va declara rezilierea unilaterală a Acordului. Participantul este pus de drept în întârziere în cazurile în care i se suspendă dreptul de tranzacționare, conform prezentului Acord.
	4. Nerealizarea plăților survenite din tranzacționarea pe Piața conduce la încetarea automată a prezentului Acord, fără nicio altă formalitate judiciară sau extrajudiciară, Participantul urmând a fi răspunzător față de BRM și/sau orice alți Participanți sau terți pentru eventualele prejudicii create.
3. **LEGE ȘI JURISDICȚIE**
	1. Prezentul Acord este guvernat de și va fi interpretat în conformitate cu legea din R. Moldova.
	2. Orice dispută între Părți născută din sau în legatură cu încheierea, validitatea, interpretarea, executarea sau încetarea prezentului Acord va fi rezolvată pe cale amiabilă. Toate neîntelegerile/disputele care nu pot fi rezolvate pe cale amiabilă între Părți într-un interval de 30 de zile de la notificarea inițială a diferendului vor fi soluționate de către instanțele judecătorești competente din Chișinău.
4. **NOTIFICĂRI ȘI CORESPONDENȚA ÎNTRE PĂRȚILE SEMNATARE**
	1. În acceptiunea Părților, orice notificare/corespondență adresată de o Parte celeilalte Părți este valabil comunicată dacă este predată sau transmisă la adresa menționată în prezentul Acord.
	2. Notificarea/ corespondența se transmite prin poștă/curierat cu scrisoare recomandată cu confirmare de primire, prin e-mail sau fax.
	3. Notificarea/ corespondența transmise prin poștă cu scrisoare recomandată cu confirmare de primire, se consideră primită la data semnării de către destinatar a confirmării de primire. Notificarea/ corespondența transmisă prin e-mail sau fax se consideră primită la data recepționării confirmării de primire, în cazul în care aceasta a fost emisă înainte de orele 15:00 în orice zi lucrătoare; în cazul în care confirmarea a fost emisă după orele 15:00 sau într-o zi nelucrătoare, notificarea/corespondența se consideră primită în prima zi lucrătoare care urmează după data emiterii confirmării.
	4. Adresele de notificare, numerele de fax și telefon la care se vor transmite în mod valabil corespondența sunt:
		1. pentru **BRM:**

|  |  |
| --- | --- |
| Adresa: | str Mihai Eminescu, nr 70, et. 1, oficiul 106a, Chisinau, R. Moldova |
| Telefon: |  00373 689 77 880 / 00373 689 77 881 |
| Email: | office@brmeastenergy.md |

* + 1. pentru **Participant:**

|  |  |
| --- | --- |
| Adresa: |  |
| Telefon: |  |
| Fax: |  |
| Email: |  |
| Persoana de contact: |  |

* 1. Schimbarea adreselor postale, a adreselor de email sau a numărului de fax/telefon nu este opozabilă decât după trecerea a cel puțin 5 zile lucrătoare de la data la care s-a primit notificarea privind schimbarea adreselor poștale, a adreselor de email sau a numărului de fax/telefon.
1. **DISPOZIȚII FINALE**
	1. În cazul În care reglementările legislative de natură tehnică sau operațională emise de autoritățile competente vor impune Părților obligații suplimentare sau modificarea celor stipulate în prezentul Acord,BRM va aduce Acordul în conformitate cu obligațiile legale conform prin modificarea acestuia într-un proces de consultare publică .
	2. Părțile, având la cunoștință natura operațiunilor avute în vedere de prezentul Acord, declară că își asumă, prin prezentul Acord, riscul schimbării împrejurărilor în care este încheiat acesta, în conformitate cu Codul Civil, și renunță la invocarea impreviziunii în legatură cu acest Acord.
	3. Niciuna dintre Părți nu va putea să cesioneze sau să transmită unui terț, în orice modalitate juridică, vreun drept sau vreo obligație prevazută prin prezentul Acord sau prezentul Acord în intregime, fără acordul expres, în scris și prealabil al celeilalte Părți care nu va fi refuzat în mod nejustificat.
	4. Prin semnarea prezentului Acord, Părțile declară că au luat la cunoștință, au înțeles pe deplin și acceptă în mod expres prezentul Acord.
	5. Prin semnarea Acordului, Părțile confirmă faptul că acesta reflectă în mod deplin întreaga voință a acestora cu privire la obiectul Acordului, prevalează față de orice alte înțelegeri, înscrisuri sau negocieri care au avut loc între Părți înainte de semnarea acesteia, precum și faptul că nu există niciun fel de elemente secundare legate de Acord și înțelegerea dintre Părți care să nu fi fost reflectate în Acord.
	6. De asemenea, Părțile confirmă ca sunt pe deplin de acord cu prevederile Acordului și că, în conformitate cu Codul Civil, acceptă în mod expres clauzele din Acord privind limitarea răspunderi, dreptul de a denunța unilateral Acordul și de a suspenda executarea obligațiilor sale în condițiile prevazute în Acord, clauzele care prevăd decăderea din drepturi ori din beneficiul termenului, precum și clauzele privitoare la competența instanțelor judecătorești.
	7. În cazul în care una dintre prevederile Acordului este lipsită de valabilitate sau inaplicabilă sub orice aspect în conformitate cu legile și reglementările aplicabile, valabilitatea, legalitatea și aplicabilitatea celorlalte prevederi ale Acordului nu va fi afectată în niciun fel de aceasta, iar Acordul va continua să își producă efectele. Prevederile lipsite de valabilitate sau inaplicabile vor fi considerate ca fiind substituite cu o prevedere adecvată și echitabilă care, în masura permisă de lege, este cat mai aproape posibil de intenția și scopul prevederii lipsite de valabilitate sau inaplicabile.

PrezentulAcord s-a semnat astăzi,\_\_\_\_\_\_\_\_\_\_\_\_\_\_\_\_\_ în 2 exemplare, câte unul pentru fiecare Parte semnatară și își va produce efectele începând cu data semnării.Reprezentant legal Reprezentant legalBURSA ROMÂNĂ DE MĂRFURI Participant .....................................…( ROMANIAN COMMODITIES EXCHANGE) EST SRL  |